CELEX: 32011D0252
Language: sk
Date: 2011-04-26 00:00:00
Title: 2011/252/EÚ: Vykonávacie rozhodnutie Komisie z  26. apríla 2011 , ktorým sa členským štátom povoľuje predĺžiť dočasné povolenia udelené v súvislosti s novými účinnými látkami kyselina askorbová, ipkonazol, spiromezifén, topramezón a  Pseudomonas sp. kmeň DSMZ 13134 [oznámené pod číslom K(2011) 2668]  Text s významom pre EHP

27.4.2011   
            
            
               SK
            
            
               Úradný vestník Európskej únie
            
            
               L 106/11
            
         VYKONÁVACIE ROZHODNUTIE KOMISIE
   z 26. apríla 2011,
   ktorým sa členským štátom povoľuje predĺžiť dočasné povolenia udelené v súvislosti s novými účinnými látkami kyselina askorbová, ipkonazol, spiromezifén, topramezón a Pseudomonas sp. kmeň DSMZ 13134
   [oznámené pod číslom K(2011) 2668]
   (Text s významom pre EHP)
   (2011/252/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 8 ods. 1 štvrtý pododsek,
   keďže:
   
               (1)
            
            
               V súlade s článkom 6 ods. 2 smernice 91/414/EHS bola v septembri 2004 Holandsku doručená žiadosť spoločnosti Citrex Nederland BV o zaradenie účinnej látky kyselina askorbová do prílohy I k smernici 91/414/EHS. V rozhodnutí Komisie 2005/751/ES (2) sa potvrdilo, že dokumentácia je úplná a možno konštatovať, že v zásade spĺňa požiadavky na údaje a informácie stanovené v prílohách II a III k uvedenej smernici.
            
         
               (2)
            
            
               V súlade s článkom 6 ods. 2 smernice 91/414/EHS bola v marci 2007 Spojenému kráľovstvu doručená žiadosť spoločnosti Kureha GmbH o zaradenie účinnej látky ipkonazol do prílohy I k smernici 91/414/EHS. V rozhodnutí Komisie 2008/20/ES (3) sa potvrdilo, že dokumentácia je úplná a možno konštatovať, že v zásade spĺňa požiadavky na údaje a informácie stanovené v prílohách II a III k uvedenej smernici.
            
         
               (3)
            
            
               V súlade s článkom 6 ods. 2 smernice 91/414/EHS bola v apríli 2002 Spojenému kráľovstvu doručená žiadosť spoločnosti Bayer CropScience AG o zaradenie účinnej látky spiromezifén do prílohy I k smernici 91/414/EHS. V rozhodnutí Komisie 2003/105/ES (4) sa potvrdilo, že dokumentácia je úplná a možno konštatovať, že v zásade spĺňa požiadavky na údaje a informácie stanovené v prílohách II a III k uvedenej smernici.
            
         
               (4)
            
            
               V súlade s článkom 6 ods. 2 smernice 91/414/EHS bola v máji 2003 Francúzsku doručená žiadosť spoločnosti BASF SE o zaradenie účinnej látky topramezón do prílohy I k smernici 91/414/EHS. V rozhodnutí Komisie 2003/850/ES (5) sa potvrdilo, že dokumentácia je úplná a možno konštatovať, že v zásade spĺňa požiadavky na údaje a informácie stanovené v prílohách II a III k uvedenej smernici.
            
         
               (5)
            
            
               V súlade s článkom 6 ods. 2 smernice 91/414/EHS bola v auguste 2008 Holandsku doručená žiadosť spoločnosti Sourcon-Padena GmbH & Co KG o zaradenie účinnej látky Pseudomonas sp. kmeň DSMZ 13134 do prílohy I k smernici 91/414/EHS. V rozhodnutí Komisie 2008/599/ES (6) sa potvrdilo, že dokumentácia je úplná a možno konštatovať, že v zásade spĺňa požiadavky na údaje a informácie stanovené v prílohách II a III k uvedenej smernici.
            
         
               (6)
            
            
               Potvrdenie úplnosti dokumentácií bolo potrebné na to, aby sa mohlo pristúpiť k ich podrobnému preskúmaniu a aby členské štáty mali možnosť udeľovať dočasné povolenia na obdobia najviac troch rokov v súvislosti s prípravkami na ochranu rastlín, ktoré obsahujú uvedené účinné látky, a to v súlade s podmienkami stanovenými v článku 8 ods. 1 smernice 91/414/EHS, predovšetkým s podmienkou týkajúcou sa podrobného posudzovania účinných látok a prípravkov na ochranu rastlín vzhľadom na požiadavky stanovené v uvedenej smernici.
            
         
               (7)
            
            
               Účinky týchto účinných látok na zdravie ľudí a na životné prostredie sa posudzovali v súlade s ustanoveniami článku 6 ods. 2 a 4 smernice 91/414/EHS z hľadiska spôsobov použitia navrhovaných žiadateľmi. Spravodajské členské štáty predložili Komisii príslušné návrhy hodnotiacich správ 10. septembra 2007 (kyselina askorbová), 29. mája 2008 (ipkonazol), 9. marca 2004 (spiromezifén), 26. júla 2007 (topramezón) a 3. novembra 2009 (Pseudomonas sp. kmeň DSMZ 13134).
            
         
               (8)
            
            
               Po predložení návrhov hodnotiacich správ spravodajskými členskými štátmi sa uznalo za potrebné požiadať žiadateľov o ďalšie informácie a spravodajské členské štáty o preskúmanie týchto informácií a predloženie ich posúdenia. Skúmanie dokumentácií preto stále prebieha a hodnotenie nebude možné ukončiť v časovom rámci stanovenom v smernici 91/414/EHS v spojení s rozhodnutiami Komisie 2009/579/ES (7) (kyselina askorbová) a 2009/311/ES (8) (topramezón).
            
         
               (9)
            
            
               Keďže na základe doteraz vykonaného hodnotenia sa nezistili žiadne dôvody na bezprostredné obavy, v súlade s ustanoveniami článku 8 smernice 91/414/EHS by sa členským štátom malo umožniť predĺženie dočasných povolení udelených v súvislosti s prípravkami na ochranu rastlín obsahujúcimi príslušné účinné látky o 24 mesiacov s cieľom umožniť, aby sa pokračovalo v skúmaní dokumentácií. Očakáva sa, že hodnotenie a rozhodovací proces v súvislosti s rozhodnutím o možnom zaradení kyseliny askorbovej, ipkonazolu, spiromezifénu, topramezónu a Pseudomonas sp. kmeňa DSMZ 13134 do prílohy I k uvedenej smernici sa dokončia v priebehu 24 mesiacov.
            
         
               (10)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Členské štáty môžu predĺžiť dočasné povolenia týkajúce sa prípravkov na ochranu rastlín s obsahom kyseliny askorbovej, ipkonazolu, spiromezifénu, topramezónu alebo Pseudomonas sp. kmeňa DSMZ 13134 o časové obdobie, ktoré sa skončí najneskôr 30. apríla 2012.
   Článok 2
   Toto rozhodnutie stráca účinnosť 30. apríla 2012.
   Článok 3
   Toto rozhodnutie je určené členským štátom.
   
      V Bruseli 26. apríla 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 230, 19.8.1991, s. 1.
   
      (2)  Ú. v. EÚ L 282, 26.10.2005, s. 18.
   
      (3)  Ú. v. EÚ L 1, 4.1.2008, s. 5.
   
      (4)  Ú. v. EÚ L 43, 18.2.2003, s. 45.
   
      (5)  Ú. v. EÚ L 322, 9.12.2003, s. 28.
   
      (6)  Ú. v. EÚ L 193, 22.7.2008, s. 14.
   
      (7)  Ú. v. EÚ L 198, 30.7.2009, s. 80.
   
      (8)  Ú. v. EÚ L 91, 3.4.2009, s. 25.